**Referat af Bestyrelsesmøde i ForældreForeningen – KFUM-spejderne Nr. Lyndelse**

Tirsdag 20.september 2022 kl. 19:00 i Spejderhytten

1. Godkendelse af Dagsorden
   1. Dagsordenen godkendt med applaus
2. Valg af referent
   1. Janne valgt med applaus
3. Afbud/deltagere
   1. Deltagere:
      1. Fra nuværende ForældreForening: Alexander, Susanne, Janne, Katrine
      2. Nye i ForældreForeningen: Philip, Louise, John
      3. Andre: Bo (Hyttestyrelsen), Benjamin (SpejderGruppens Bestyrelse)
   2. Deltog ikke/afbud: Lykke. Derudover har Marie meldt sig ud af ForældreForeningen med øjeblikkelig virkning.
4. Generationsskifte i ForældreForeningen. Velkommen til de nye (Philip, Louise, John).
   1. Katrine er villig til at fortsætte som Kasserer.
   2. Janne vil gerne ud af ForældreForeningen men skal nok komme til næste møde for at forklare om Juletræsindsamling.
   3. Philip, Louise, John vil gerne være med i ForældreForeningen. Budt velkommen med applaus.
   4. Bo gennemgik opdelingen mellem ForældreForeningen, Hyttestyrelsen (der ligger under ForældreForeningen) og Gruppen.
   5. Janne fortalte om hvad ForældreForeningen har tjent penge på i årenes løb.
5. Evaluering af Oprykningstur – mængder af mad (evt opdater mappen):
   1. Det gik over al forventning. Dejlig dag med stor opbakning. Aftensmaden bestod af flæskestegssandwich.
   2. Indkøbslisten bliver sat i ForældreForeningsmappen til senere brug.
   3. Overvejelser omkring et ekstra køleskab i Hytten.
6. Evaluering af uddeling af Kirkeblade – hvordan fungerede det med at folk tilmelder sig specifikke ruter
   1. Ikke alle har opdaget at der står adresser på kirkebladene, og at ikke alle husstande skal have et kirkeblad. Alexander sørger for at melde dette tydeligt ud næste gang.
   2. Der har været rigtig god feedback på den nye zoneopdeling hvor folk tilmelder sig specifikke ruter.
7. Status på kajakker:
   1. Kajakkerne er flyttet til en meget, meget hemmelig lokation. Her kan de stå indtil foråret, så der skal findes en blivende løsning inden dag. Punktet tages op på Fællesmødet på mandag 26/9-22.
8. Juletræsindsamling
   1. Der skal findes en ny til at stå for juletræsindsamlingen. Janne har lovet at lave god overlevering på næste møde.
   2. Vi skal huske at sætte et par ’bagvagter’ på så de der har glemt at sætte deres træ ud, også kan få det hentet. Alternativt skal vi blive enige om at vi ikke henter juletræer efter deadline.
   3. Vi kan overveje at kontakte Lossepladsen i Årslev for at høre, om vi må komme med traktor og et par læs juletræer hvis vi en dag mangler et sted at læsse træer af.
   4. Dato for juletræsindsamling: Enten fredag 30/12-22 eller lørdag 7/1-23. Benjamin tjekker på Gruppe/Ledermødet på mandag og melder tilbage til ForældreForeningen.
   5. Prisstigning fra 20 til 25kr pr juletræ, vi bibeholder 10kr for en pose med gavepapir.
9. Dato og sted for næste møde:
   1. Tirsdag 8. november 2022 kl 19:00 i Hytten
10. Punkter til næste møde:
    1. Juletræsindsamling
    2. Gruppetur
    3. Status på kajakker
    4. Indkøb af extra køleskab (brugt) til Hytten. Fx når vi har Gruppetur mangler vi ofte køleskabsplads.
    5. Janne medbringer kage 😊
    6. Status på Maries nøgle, Facebookgruppe og Messenger – så vi er sikre på at alle har adgang til de rigtige ting.
11. Evt
    1. Fondsansøgning – skal søges via spejderne da det administrativt er mest praktisk.
    2. Janne får fat i Hyttenøglen fra Marie og tager med på næste møde.
    3. Janne beder Marie overdrage Facebook administratorrolle til Alexander